  Виталий Пронин «Удмурт Кенеш» огазеяськон  дася Удмурт Элькунлы удмурт кадръёс дасянъя положение. Соин валче ми нимысьтыз саклык висъяны малпаськом кадръёсъя резерв кылдытонлы - со луыны кулэ котькуд удысъя: политикаын, экономикаын, творческой удысын. Нимысьтыз резервъёс кылдытыны чакламын элькун но интыысь (муниципал) ёзъёсы.Со ужпумез туннэ, 31-тӥ толшоре,  эскеризы  исполкомын. Та пумысен пыр-поч ивортон лэсьтӥз исполкомлэн ёзчиез Александр Скобкарёв.- Асьмеос  ялан ӝожтӥськиськом, вылӥосын удмурт кадръёс  ӧвӧл шуыса.  Со зэмзэ но озьы - коть Кун Кенешез, коть Правительствоез басьты, асьме выжыысь потэм кивалтӥсьёс но специалистъёс туж ӧжыт. Со пумысен асьмеос нокинэ пыкылыны ум быгатӥське, асьмеды сяна, угось  власте  кыӵе выжыысь  луэмъя кутон сярысь нокыӵе  курон ӧвӧл,  кивалтӥсьёслы кулэ  ужзэ ӟеч тодӥсь адями. Нош сыӵе луон - мукетъёсын вожвылъяськыны быгатон - понна  асьмелы дышетсконо но пиналъёсмес, егитъёсмес дышетоно.Соин валче ми  нимысьтыз саклык висъяны малпаськом кадръёсъя резерв кылдытонлы - со луыны кулэ котькуд удысъя: политикаын, экономикаын, творческой удысын. Нимысьтыз  резервъёс кылдытыны чакламын элькун но интыысь (муниципал) ёзъёсы. Собере ини  ужрадъёс кутоно та адямиосты нимысьтыз дышетон яке  ватсаса тодон-валан сётон пумысен.«Удмурт Кенеш»  аслаз резерваз пырись адямиосты  ӵектылоз  Кадръёсын ужанъя элькун комиссие. Валамон ини, со уг вера,  огазеяськонэн ӵектэм адямилы одно дурбасьтозы шуыса. Но оскон вань, лыдэ басьтытэк уз кельтэ шуыса.Нялтас вераса, Александр Скобкарёв трос аръёс ӵоже ачиз кивалтэмын  Правительствоысь кадръёсын ужанъя управлениен. Али вуоно кивалтӥсьёсты дышетэ Кун службая академилэн Ижысь ёзэз.УД Туспуктӥз А. Горбунов  